钦定古今图书集成/明伦汇编/氏族典/第389卷 > 李章
## 钦定古今图书集成/明伦汇编/氏族典/第389卷 > 李章

按《十国春秋》，吴李章，庐州庐江人。中和三年，为太祖
骑将，与朱瑾相悦。高祖时，瑾杀徐知训，自刭。徐温入
诛瑾党，章当斩，厉声曰：“四郊多垒，而斩壮士耶！”时马
仁裕监斩，壮其言，闻于徐知诰，释之。已隶洪州为军
校，累迁雄武军都虞候。睿帝时，出为百胜军节度使，
移镇庐州，加中书令。昇元四年卒。